jkorsvik/nowiki_second_scrape_merged huggingface dataset:
Doumen

Doumen (kinesisk: 斗门区; pinyin: Dǒumén Qū) er et bydistrikt i byprefekturet Zhuhai i provinsen Guangdong i Folkerepublikken Kina. Det har et areal på 806 km² og teller 310.000 innbyggere (2003).


== Administrative enheter ==
Storkommunen Jing'an 井岸镇
Storkommunen Baijiao 白蕉镇
Storkommunen Qianwu 乾务镇
Storkommunen Doumen 斗门镇
Storkommunen Lianzhou 莲洲镇


== Eksterne lenker ==
Lokalregjeringens hjemmesider
Michael John Weller

Michael John Weller (født 1946 i sørlige London) var en britisk tegner, poet og politisk aktivist.
Weller designet omslaget for den amerikanske utgivelsen av David Bowies plate The Man Who Sold the World i 1970. Som «Captain Stelling» skrev og tegnet Weller tegneserien «The Firm» i cOZmic comics i 1972. Det var en tidlig britisk undergrunnstegneserie inspirert av de tilsvarende amerikanske undergrunnstegneseriene. Han fulgte «Willie D» (Andrew Marr) i en fast spalte i pønkebladet Chainsaw i årene 1980–1984.Michael Weller hadde en parallell karriere på 1980- og 1990-tallet som politisk skribent, tegneserietegner, venstreaktivist, og lokal samfunnsorganisator basert i Penge i sørlige London. I 2006 var han en av underskriverne av Euston Manifesto, et politisk manifest eller prinsipperklæring av en gruppe britiske akademikere, journalister, og aktivister på venstresiden. Det var en oppfordring om å være trofaste til venstresidens opprinnelige prinsipper i kontrast til de venstreradikale som tilsynelatende hadde «flytende» idealer.Som 'M.J.', 'Michael John', 'Mick' og 'Mike' Weller – hvor han lekte med fornavnet og tilnavn – har han produsert en rekke kunstneriske bøker, blader og små utgivelser. Siden 1990 har han vært assosiert med Londons poesiscene og drevet «performance writing» – «framføringskriving» og dens poetikk.


== Bibliografi ==
Word Score Utterance Choreography in verbal & visual poetry, redigert av Bob Cobbing og Lawrence Upton (Writers Forum, 1998)
Below Critical Radar, Roger Sabin og Teal Triggs (Slab-O-Concrete, 2000)
Comix, Comics & Graphic Novels: A History of Comic Art, Roger Sabin (Phaidon, 2001)
Nasty Tales: Sex, Drugs, Rock'n'Roll and Violence in the British Underground, David Huxley (Headpress Critical Vision, 2001)
Comix: The Underground Revolution, Dez Skinn (Collins & Brown, 2004)
The Complete David Bowie, Nicholas Pegg (Reynolds & Hearn, 2004)
Great British Comics, Paul Gravett and Peter Stanbury (Aurum Press, 2006)
Complicities: British Poetry 1945 – 2007, (red.) Robin Purves & Sam Ladkin (Litteraria Pragensia, 2007)
MJ Weller's Secret Blue Book, Stephen Mooney (Readings webjournal Issue 3, Birkbeck University of London, 2008)


== Referanser ==


== Eksterne lenker ==
Oppslag ved Det nasjonale senter for samtidskunst i Kaliningrad
Ruterknekt

Ruterknekt (egentlig navn: Hein Schyler) er en fiktiv gentlemannsforbryter skapt av krimforfatteren Fridtjof Knutsen under psevdonymet Peter Pan. Figuren forekommer både i bladet Mystikks sommernummer i fortellingen Se opp for Ruterknekt og i Mystikk nummer seks, 1943, i fortellingen Ruterknekt kommer tilbake.


== Bakgrunn ==
Ruterknekt er inspirert såvel av Helgenen som av Greven av Monte Cristo. I den første fortellingen blir den unge forretningsmannen Hein Schyler uskyldig dømt til livstidsstraff for mord og innbrudd. Han rømmer fra Akershus festning og dukker opp som den mystiske Ruterknekt (Han signerer seg med dette spillkortet) for hevne seg på de som var ansvarlige for sammensvergelsen mot ham. Detektiv var politifullmektig Jonassen, som forelsker seg i Schylers hustru, den vakre og trofaste Dora. På samme tid tvinger hans yrke ham til å anholde hennes mann.


== Kilder ==
Nordberg, Nils: Døden i kiosken. Sidene 286-287.
Kågerød kirke

Kågerød kirke (tidligere Kogerød, svensk: Kågeröds kyrka) befinner seg ca. 10 km nord for Svalöv ved Söderåsens ende i Skåne. Kirken ble oppført i det tidligere danske Onsø herred.


== Historie ==
Sett utenfra ligner Kågerød mange andre skånske kirker, hvor de fleste detaljer er tildekket med risengrøtpuss (kalk). Kirkens eldste deler er skipets murverk, som tilhører den romanske stenkirke oppført omkring 1200 i granitt og sandsten. Tårnet og det sydvendte våpenhuset er bygd til på 1400-tallet.
Omkring 1560 ble kirkens kor og apsis revet til fordel for et langhuskor med tilhørende gravkapell for Braheslekten til Knudstrup. Gravkapellet ble innredet i et tilbygg på korets sydside.
Ved skipets nordside ble det i 1780 oppført en såkalt nykirke, denne gang på slekten Wachtmeisters initiativ, som i 1771 hadde overtatt det tidligere Brahegodset. Inntil slutten av 1700-tallet var kirkens klokker opphengt i en klokkestabel på kirkegården, men i 1797 ble tårnet utvidet og innrettet til klokketårn. Tårnet eldste klokke har opprinnelig hengt i klokkestabelen. Den er fra 1558 og støpt av Laurids Madsen i København. Inngangen til kirken foregår i dag via tårnets underrom.


== Inventar ==
Kirkens to vestlige fag er smykket med kalkmalerier. De gotiske hvelvingene er bygd inn på 1400-tallet, og på slutten av samme århundre ble stjernehvelvene fylt med malerier av den såkalte Erlövmester. Det samme verkstedet har også virket på Sjælland og andre danske øyer, hvor verkstedet er blitt oppkalt etter Brarup kirke på det nordvestlige Falster, som Brarupverkstedet.


== Familien Brahe ==

Sandstensdøpefonten med et arkademønster er fra kirkens eldste tid. Gravkoret, som nå er et sakristi åpner seg ved korets sydside. Her ser man innmurt den fornemme gravstenen til Tycho Brahes foreldre, Otte Thygesen Brahe og hans kone Beate Clausdatter Bille, som også var det nærliggende Knudstrups byggherrer. På veggen overfor henger et epitafium for Knudstrups (nå Knudstorp) første svenske eier, admiral og friherre Cornelius Ankerstierna.
Et annet betydelig inventar henger ved den gamle sydinngangen til våpenhuset. Det er epitafiet over Otte Brahe og Beate Bille fra 1613. Her ses også parets barn, blant andre Tycho Brahe, Sophie Brahe, Axel Ottesen Brahe, Jørgen Ottesen Brahe og Steen Brahe til Knudstrup.Ved oppgangen til nykirken på østveggen ses et epitafium over presten Sten Jacobsen, som fra 1663-1696 virket ved kirken i den vanskelige overgangen fra dansk til svensk styre. Bildet er datert 1704 og er et snekkerarbeide i akantusbarokk av Gustaf Kihlman.
Det meste av nykirken utfylles i dag av det store orgelet fra 1980. Orgelpulpituret er dog av typen rokokko fra midten av 1700-tallet. I de 13 feltene har en ukjent kunstner malt Jesus omgitt av to ganger seks apostler.


== Referanser ==


== Eksterne lenker ==
tychobrahe.com
Vem sköt vilken präst i Kågeröd
En minnestavla i Kågeröds kyrka
Edmond Louis Budry

Edmond Louis Budry (født 30. august 1854, død 12. november 1932) var en sveitsisk prest  og salmedikter, kjent for å ha skrevet teksten til «Deg være ære» («À toi la gloire») til musikk av Georg Friedrich Händel. Denne salmen er blant annet med i Norsk Salmebok og Norsk salmebok 2013.
Budry ble født i Vevey, studerte teologi i Lausanne og virket som pastor i  Cully og Sainte-Croix mellom 1881 og 1889. Han ble så pastor i frikirken i Vevey i 35 år, før han gikk av med pensjon i 1923. I tillegg til å skrive egne salmer, oversatte han tyske, engelske og latinske salmer til fransk. Noen av hans salmer ble plukket ut til Chants Evangéliques som kom ut i 1885. Han døde i Vevey og er begravd i Cully.


== Salmer ==
«Béni soit le lien"
«Les cieux et la terre célèbrent en chœur»
«À toi la gloire»


== Litteratur ==
Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum forlag, Oslo, 1995. ISBN 82-543-0573-0. Side 110.
Engelen (kriminalfigur)

Engelen (egentlig navn: Jan Engel) er en fiktiv norsk figur skapt av krimforfatteren Fridtjof Knutsen under psevdonymet Peter Pan. Han forekommer i Maskeboken Spill ut, Madame! (MS nr. 33, 1942).


== Bakgrunn ==
Engelen er beslektet med Knudsens tidligere skapning, Ruterknekt, men er like mye en krysning av Peter van Heeren, Helgenen samt Norman Conquest.  
Jan Engel er en ung rikmannssønn. Kusinen Veras selvmord som følge av en utpresningshistorie driver ham til hat mot verdens ondskap og skurkaktighet. Han allerierer seg med en medhjelper kalt «Rotta», som har erfaring fra den gale siden av loven. Boken handler om Engelens duell med den internasjonale eventyreren comtesse la Faillere, kalt Madame. De to kombattantene er også gjensidig tiltrukket av hverandre. Engelen utfører tortur mot sine motstandere.
Ifølge Nils Nordberg var Spill ut, Madame! det mest gjennomførte norske forsøket på å skrive en krim etter Thriller/Edgar Wallace-mønsteret.


== Kilder ==
Nordberg, Nils: Døden i kiosken. Side 286
Anders Nyberg

Anders Nyberg (født 23. mai 1955) er en svensk kordirigent, komponist og salmedikter. Nyberg har jobbet med gruppen Fjedur, men har samarbeidet med kor og musikere fra hele verden. Han har også jobbet med svenske jazzmusikere som Arne Domnérus, Georg Riedel og Bengt Hallberg.
Han har skrevet for kirkebruk og har blant annet skrevet messen «Himmelen Inom», inspirert av latinamerikansk musikk og kirkeliv. Han har også skrevet manus for film, og ble nominert til en Oscar for beste fremmedspråklige film for Så som i himmelen som han var med å skrive manus til.
I Norge er han representert med to salmer i Salmer 1997; En selvskrevet til en sørafrikansk melodi, og en oversettelse av en tekst fra Sør-Afrika, og med to oversettelser i Norsk salmebok 2013.


== Eksterne lenker ==
Biografi på peaceofmusic.com
Biografi ho Walton Music
Verdenspass

Verdenspass (World Passport) er et identifikasjonsdokument som utstedes av organisasjonen World Service Authority, grunnlagt av Garry Davis i 1948. Verdenspass har blitt de facto-akseptert som innreisedokumenter i enkelttilfeller av over 150 land (dvs. stemplet med visa eller innreise/utreise), og har vært anerkjent de jure av Burkina Faso, Ecuador, Mauritania, Tanzania, Togo og Zambia. Burkina
Faso trakk tilbake anerkjennelsen i 1992, og Zambia skal også ha trukket den tilbake. Myndighetene i Canada, New Zealand, USA og Sveits har gjort det klart at de ikke anerkjenner dokumentet fordi det ikke er utstedt av en kompetent nasjonal myndighet og derfor ikke oppfyller definisjonen av pass. Den siste versjonen av verdenspass, fra 2007, er maskinlesbart.


== Referanser ==
Bahrein

Bahrain (urdu: بحرین; også stavet Behrain) er en populær hill station i Swat-distriktet i Khyber Pakhtunkhwa, Pakistan. Stedet fikk navnet, som bokstavelig talt betyr to elver, fordi det ligger der hvor elvene Daral og Swat flyter sammen. Bahrain er det kulturelle senteret for mennesker som snakker torwali.
Ivan Kizimov

Ivan Mikhailovitsj Kizimov russisk: Иван Михайлович Кизимов (født 28. mai 1928 i Novotsjerkassk, død 22. september 2019) var en sovjetisk rytter som deltok i de olympiske leker i 1964 i Tokyo, 1968 i Mexico by og 1972 i München.
Kizimov ble olympisk mester i hestesport under Sommer-OL i 1968 i Mexico by. Han vant konkurransen i dressur med hesten «Igor», foran Josef Neckermann på «Marianod» og Reiner Klimke på «Dux», begge fra Vest-Tyskland. Han vant også en sølvmedalje i lagkonkurransen i dressur, de andre på laget var Jelena Petusjkova på hesten «Pepel» og Ivan Kalita på «Absent».
Fire år senere, under Sommer-OL i 1972 i München, var han med på det sovjetiske laget som vant lagkonkurransen i dressur foran Vest-Tyskland og Sverige. Laget besto av Petusjkova på «Pepel», Kalita på «Tarif» og Kisimov på hesten «Ikhor».


== OL-medaljer ==
1968  Mexico by -  Gull i hestesport, dressur  Sovjetunionen
1972  München -  Gull i hestesport, dressur lag  Sovjetunionen
1968  Mexico by -  Sølv i hestesport, dressur lag  Sovjetunionen
1964  Tokyo -  Bronse i hestesport, dressur lag  Sovjetunionen


== Referanser ==


== Eksterne lenker ==
(en) Ivan Kizimov – Olympics.com 
(en) Ivan Kizimov – Olympic.org 
(en) Ivan Kizimov – Olympedia 
(en) Ivan Kizimov – Sports-Reference (OL-resultater – arkivert)
Melissa George

Melissa George (født 6. august 1976 i Perth i Australia) er en australsk skuespillerinne som er bosatt i USA. Hun er kjent som Angel Brooks Parrish i Home and Away (1993–1996). Hun har hatt større roller i tv-serier som Alias, Grey's Anatomy og In Treatment. I 2003 hadde hun en gjesterolle i Venner for livet, som barnepike for Rachel og Ross sin datter Emma.


== Referanser ==


== Eksterne lenker ==
Offisielt nettsted 
(en) Melissa George – kategori av bilder, video eller lyd på Commons 
(en) Melissa George på Internet Movie Database 
(sv) Melissa George i Svensk Filmdatabas 
(da) Melissa George på Filmdatabasen 
(da) Melissa George på Scope 
(fr) Melissa George på Allociné 
(en) Melissa George på AllMovie 
(en) Melissa George hos The Movie Database
Avgift på plantevernmiddel

Avgift på plantevernmidler er en særavgift som Landbruks- og matdepartementet kan pålegge produsenter og importører av plantevernmiddel. Avgiften betales til statskassen. Landbruks- og matdepartementet kan i forskrifter fastsette nærmere bestemmelser om beregning og oppkreving av avgiften.
Avgiften innbragte i 2010 henhold til revidert nasjonalbudsjett for 2011 ca. 66 mill. kroner.


== Formål ==
Miljøavgiften er et av flere virkemidler for å nå nasjonale og internasjonale miljømål. Gjennomføringen av tiltakene er dokumentert i systemet med resultatkontroll i jordbruket. Plantevernmiddel blir plassert i sju avgiftsklasser i forhold til helse- og miljørisiko. Avgiften er arealbasert og differensiert etter midlenes risiko for helse- og miljøskader. En femårig handlingsplan for redusert risiko ved bruk
av plantevernmiddel ble avsluttet i 2008, og en ny handlingsplan for perioden 2010-2014 vil bli vedtatt høsten 2009. Ifølge Landbruks- og matdepartementet viser omsetningstallene at det brukes plantevernmiddel med lavere miljø- og helserisiko etter at avgiftssystemet ble lagt om i 1999. Den nye handlingsplanen slår fast at Mattilsynet skal gjennomgå avgiftssystemet, med tanke på å foreslå forbedringer. 


== Hjemmel ==
Avgiften er en miljøavgift som er hjemlet i lov 19. desember 2003 om matproduksjon og mattrygghet mv. § 21 tredje ledd. Nærmere regler om beregning av avgiften er fastsatt i forskrift 26. juli 2004 nr. 1138 om plantevernmidler § 30.


== Historikk ==
Miljøavgift på plantevernmidler var opprinnelig en sektoravgift under Landbruks- og matdepartementet. Avgiften oppfylte imidlertid ikke kriteriene for sektoravgifter som følger av Finansdepartementets rundskriv R-112/2006 av 16. juni 2006. Avgiften ble på denne bakgrunn omdefinert til en ordinær særavgift fra og med 2010.


== Referanser ==
Wanyan

Wanyan (kinesisk: 完颜, pinyin: Wányán; mandsjuisk: Wanggiyan) var en Heishui Mohe-stamme som holdt til rundt elven Heilongjiang på det khitanske Liao-dynastiets tid. Den var del av «de usiviliserte jurtsjener» (生女真), det vil si de var ikke underlagt de khitanske keiseres direkte styre. De Heishui Mohe-stammer som hadde understilt seg khitanerkeiserne ble kalt «de siviliserte jurtsjener»(熟女真.
I 1115 grunnla Wanyan Aguda, wanyanernes høvding, det jurtsjenske  Jin-dynastiet. Han rakk å underkue det khitanske Liao-dynastiet innen han døde i 1123.  To år etter invaderte hans bror Wanyan Wuqimai Song-dynastiet og erobret det nordlige Kina.
Slektsnavnet «Wanyan» ble sinisert som Wáng. Jin-dynastiet gikk under i 1234. Seierherrene, både mongolene og hankineserne, hevdet at alle som bar slektsnavnet Wanyan var av jurtsjensk kongeætt og forordnet at de alle sskulle henrettes. Men mange ved navn Wanyan skyndte seg da og tok i bruk den kinesiske navneformen Wáng. Andre flyktet unna til fjernere områder. Som etternavn har Wanyan overlevd i en småby i det fjerne Jingchuan i provinsen Gansu.


== Eksterne lenker ==
Wanyan-landsbyen i  Jingchuan i Gansu (på kinesisk)
Writers Guild of America Award

Writers Guild of America Award er en amerikansk pris som anerkjenner utmerkede manus innen amerikansk film, fjernsyn og radio. Prisen har blitt utdelt årlig av Writers Guild of America, East og Writers Guild of America, West siden 1949. I 2004 ble seremonien sendt på TV for første gang.


== Kvalifikasjon ==
Filmprisene er for filmer som ble vist på kino i Los Angeles-området i løpet av foregående kalenderår. TV-prisene er for serier som ble produsert og sendt for første gang mellom 1. desember og 30. november, uavhengig av hvor mange episoder ble sendt i løpet av denne tidsperioden.
I tillegg må manuset være produsert under jurisdiksjonen til WGA eller under en tariffavtale i Canada, Irland, New Zealand eller Storbritannia.


== Referanser ==


== Eksterne lenker ==
(en) Offisielt nettsted 
(en) Offisielt nettsted 
(en) Writers Guild of America Awards – kategori av bilder, video eller lyd på Commons 
Writers Guild of America, West
Writers Guild of America, East
Liste med vinnere av Writers Guild of America Award
UT.no

UT.no er et norsk turplanleggingsnettsted. Nettstedet var opprinnelig et samarbeid mellom NRK og Den Norske Turistforening, og ble lansert 23. oktober 2009.
I dag er UT.no er en tjeneste fra Den Norske Turistforening, med innhold fra en lang rekke med andre lag, organisasjoner, kommuner og andre som legger til rette for at flere skal komme seg ut på tur. Tjenesten er gratis å bruke, og er i stor grad laget på dugnad - av turfolk, for turfolk.
På UT.no finner man tips og råd om turplanlegging i skogen, på fjellet eller ved sjøen. Ved hjelp av kart, fritekstsøk og kategorisøk kan man finne fram til et bredt tilbud av rutenett med vinterløyper og sommerstier, turforslag, hytter og arrangerte aktiviteter tilpasset individuelle behov.
UT.no lanserte en mobilapplikasjon for iPhone og Android i 2012, med kart og beskrivelser av turer og hytter. 


== Eksterne lenker ==
Nettstedet
Iphone-app
Android-app
Jelena Petusjkova

Jelena Vladimirovna Petusjkova russisk: Елена Владимировна Петушкова (født 17. november 1940 i Moskva, død 8. januar 2007 i Moskva) var en sovjetisk rytter som deltok i de olympiske leker 1968 i Mexico by og 1972 i München.
Petusjkova ble olympisk mester i hestesport under sommer-OL 1968 i Mexico by. Hun var med på det sovjetiske laget som vant lagkonkurransen i dressur foran Vest-Tyskland og Sverige. Laget besto av Petusjkova på «Pepel», Ivan Kalita på «Tarif» og Ivan Kizimov på hesten «Ikhor». Petusjkova kom på andreplass i  den individuelle konkurransen i dressur bak vesttyske Liselott Linsenhoff på «Piaff».


== OL-medaljer ==
1972  München -  Gull i hestesport, dressur lag  Sovjetunionen
1968  Mexico by -  Sølv i hestesport, dressur lag  Sovjetunionen
1972  München -  Sølv i hestesport, dressur lag  Sovjetunionen


== Referanser ==


== Eksterne lenker ==
(en) Jelena Petusjkova – Olympedia 
(en) Jelena Petusjkova – Sports-Reference (OL-resultater – arkivert) 
(en) Jelena Petusjkova – databaseOlympics.com (arkivert)
Ivan Kalita (rytter)

Ivan Aleksandrovitsj Kalita russisk: Иван Александрович Калита (født 14. januar 1927, død 29. mars 1996) var en sovjetisk rytter som deltok i flere olympiske leker, 1960 i Roma, 1964 i Tokyo, 1968 i Mexico by, 1972 i München og 1976 i Montréal.
Kalita ble olympisk mester i hestesport under sommer-OL 1968 i Mexico by. Han var med på det sovjetiske laget som vant lagkonkurransen i dressur foran Vest-Tyskland og Sverige. Laget besto av Jelena Petusjkova på «Pepel», Kalita på «Tarif» og Ivan Kizimov på hesten «Ikhor».


== OL-medaljer ==
1972  München -  Gull i hestesport, dressur lag  Sovjetunionen
1968  Mexico by -  Sølv i hestesport, dressur lag  Sovjetunionen
1964  Tokyo -  Bronse i hestesport, dressur lag  Sovjetunionen


== Eksterne lenker ==
(en) Ivan Kalita – Olympedia 
(en) Ivan Kalita – Sports-Reference (OL-resultater – arkivert)
FMR TG500

FMR TG500 er en mikrobil som ble produsert av Fahrzeug- und Maschinenbau GmbH, Regensburg (FMR) fra 1958 til 1961.
Den var ment som en liten sportsbil, basert på kabinen til trehjulsbilen Messerschmitt KR200. Dette er en firhjuling med to-sylindret to-taktsmotor på 494 cm³ fra Sachs på 19,5 hk og toppfart 130 km/t. FMR overtok produksjonen av KR200 fra Messerschmitt i 1957. «Tg» sto uoffisielt for Tiger. Bilen hadde i motsetning til KR200 vanlig H-gir med revers. TG500 er ekstremt sjelden idag, og ble bygget i totalt ca. 950 eksemplarer.
Vladimir Semjonov

Vladimir Viktorovitsj Semjonov (russisk: Владимир Викторович Семёнов; født 10. mai 1938 i Moskva, død 21. november 2016 samme sted) var en sovjetisk vannpolospiller som deltok i de olympiske leker 1960 i Roma, 1964 i Tokyo og 1968 i Mexico by.
Semjonov vant en olympisk sølvmedalje i vannpolo under Sommer-OL 1960 i Roma. Han var med på det sovjetiske laget som kom på andreplass i vannpoloturneringen bak Italia. Semjonov spilte fem kamper i turneringen.
Fire år senere, under Sommer-OL 1964 spilte han alle seks kampene med Sovjetunionen og scoret fire mål. Ungarn vant vannpoloturneringen foran Italia og Sovjetunionen.
Under Sommer-OL 1968 i Mexico by, vant han sin andre olympiske sølvmedalje i vannpolo. 
Sovjetunionen vant semifinalen mot Italia med 8-5 men tapte i finalen til Jugoslavia med 11-13. Semjonov spilte alle åtte kampene og scoret fire mål.


== OL-medaljer ==
1960  Roma -  Sølv i vannpolo,  Sovjetunionen
1968  Mexico by -  Sølv i vannpolo,  Sovjetunionen
1964  Tokyo -  Bronse i vannpolo,  Sovjetunionen


== Referanser ==


== Eksterne lenker ==
(en) Vladimir Semjonov – Olympics.com 
(en) Vladimir Semjonov – Olympic.org 
(en) Vladimir Semjonov – Olympedia 
(en) Vladimir Semjonov – Sports-Reference (OL-resultater – arkivert)
Vladimir Novikov (vannpolospiller)

Vladimir Dmitrijevitsj Novikov (russisk: Владимир Дмитриевич Новиков; født 25. juni 1937 i Moskva, død 1980) var en sovjetisk vannpolospiller som deltok i de olympiske leker 1960 i Roma.
Novikov vant en olympisk sølvmedalje i vannpolo under Sommer-OL 1960 i Roma. Han var med på det sovjetiske laget som kom på andreplass i vannpoloturneringen bak Italia. Novikov spilte en kamp i turneringen.


== OL-medaljer ==
1960  Roma -  Sølv i vannpolo,  Sovjetunionen


== Referanser ==


== Eksterne lenker ==
(en) Vladimir Novikov – Olympics.com 
(en) Vladimir Novikov – Olympic.org 
(en) Vladimir Novikov – Olympedia 
(en) Vladimir Novikov – Sports-Reference (OL-resultater – arkivert)
Jason Morrison

Jason Morrison (født 7. juni 1984) er en jamaicansk landslagsspiller som fra 2011 spiller for Aalesunds FK. 
Morrison har tidligere spilt for Strømsgodsets Idrettsforening, ungarske Ferencvárosi TC, belgiske White Star Woluwé FC, samt Portmore United og Village United i hjemlandet.


== Eksterne lenker ==
(en) Jason Morrison – Transfermarkt 
(en) Jason Morrison – national-football-teams.com 
(en) Jason Morrison – FootballDatabase.eu 
(en) Jason Morrison – Soccerway 
(en) Jason Morrison – FBref
Tom Jones (andre betydninger)

Tom Jones er navnet til flere personer:

Tom Jones (f. 1940), walisisk sanger
Thomas David Jones (f. 1955), astronaut fra USA
Tom Jones (fotballspiller født 1899) (1899–1978), walisisk fotballspiller
Tom Jones (racerkjører) (f. 1943), amerikansk racerkjører
Tom Jones (forfatter) (f. 1928), forfatter av musikaler


== Media / kultur ==
Historien om Tom Jones, et hittebarn, en roman av Henry Fielding publisert i 1749
Tom Jones (film) en Oscarbelønnet film fra 1963 basert på en roman av Henry Fielding
Phu Quoc lufthavn

Phu Quoc lufthavn (IATA: PQC, ICAO: VVPQ) (vietnamesisk:Sân bay Phú Quốc) er en tidligere flyplass i Phu Quoc i provinsen Kien Giang i Vietnam. Flyplassen kunne betjene 500 000 passasjerer i året. Den ble stengt i desember 2012, da den ble erstattet av den nye Phu Quoc internasjonale lufthavn. Rullebanen fungerer i dag som en boulevard og er oppkalt etter Võ Văn Kiệt, tidligere statsminister i Vietnam.


== Tidligere ruter ==
Vietnam Airlines (Ho Chi Minh-byen, Can Tho, Rach Gia)
Air Mekong (Hanoi, Ho Chi Minh-byen (October 2010)


== Referanser ==


== Eksterne lenker ==
Flyplassinformasjon om VVPQ hos World Aero Data